# Raven Leilani Baptiste

Raven Leilani Baptiste (Nova York, 26 d'agost de 1990) és una escriptora estatunidenca que publica amb el nom de Raven Leilani. La seva novel·la debut Luster (Brillantor) es va publicar el 2020 amb gran èxit de crítica.

## Inicis i educació

Leilani va créixer en una família d'artistes al Bronx abans que es traslladessin a un suburbi d'Albany, Nova York. Va ser educada com a Adventista del Setè dia, però més tard va abandonar l'església. Després d'haver fet batxillerat artístic, Leilani esperava convertir-se en artista visual. Es va graduar al Marist College situat a Poughkeepsie, a l'estat de Niva York el 2012, on hi va estudiar anglès i psicologia.
La seva primera feina va ser com a especialista en imatges a Ancestry.com, després d'haver treballat prèviament als arxius del Marist College com a estudiant de grau. Més tard, va treballar en una revista científica per al Departament de Defensa dels EUA, i com a repartidora de Postmates a Washington DC. També va treballar com a arxivista a l'editorial Macmillan. El 2017, va començar a cursar el seu Màster en Belles Arts a la Universitat de Nova York, on va estudiar amb Zadie Smith i amb els escriptors Katie Kitamura i Jonathan Safran Foer. A l'actualitat viu a Brooklyn.

## Carrera professional

La novel·la debut de Leilani, Luster, va obtenir una atenció important al moment de la seva publicació. L'editor del llibre, Farrar, Straus i Giroux, va nomenar el llibre la seva novel·la d'agost de 2020 com a part de la seva campanya "Atreveix-te a imaginar". També forma part del club de lectura de Marie Claire i ha estat molt ben valorada per mitjans com ara Elle, HuffPost, BuzzFeed News i New York Times. Ha estat elogiat per Carmen Maria Machado, Brit Bennett, Angela Flournoy i Zadie Smith. Kirkus Reviews va atorgar a Luster el premi Kirkus de ficció 2020. Luster també va rebre el 2020 Center for Fiction First Novel Prize, el John Leonard Prize 2020 als National Book Critics Circle Awards, el 2021 Dylan Thomas Prize i el 2021 Premi al novel·lista novell VCU Cabell.
L'escriptura de Leilani està influenciada per la seva formació com a artista visual, les seves experiències vitals, la poesia i l'amor pels còmics i la música. Ha escrit per a publicacions com Esquire, <i id="mwbQ">The Cut</i>, i Vogue.

## Obra
### Novel·les

* Leilani, Raven. Luster. Farrar, Straus and Giroux, 2020. ISBN 9780374194321. OCLC 1119744688.

### Contes

* "Hard Water" (2016), Cosmonauts Avenue
* "Breathing Exercise" (2019), Yale Review
* "Mode d'avió" (2019). SmokeLong Quarterly

## Referències

* ↑ Sanchez, Brandon. «The startling debut of Raven Leilani» (en anglès). America Magazine, 02-10-2020. [Consulta: 28 octubre 2020].
* 1 2 de León, Concepción. «Raven Leilani, a Flâneur Who Is Going Places». New York Times, 31-07-2020.
* ↑ de León, Concepción. «Raven Leilani, a Flâneur Who Is Going Places». New York Times, 31-07-2020.
* ↑ Varno, David. «Writers to Watch Fall 2020». Publishers Weekly, 10-07-2020.
* ↑ Epstein, Rachel. «'Luster' Is Marie Claire's August Book Club Pick». Marie Claire, 29-07-2020.
* ↑ , 05-08-2020.
* ↑ Smith, Zadie. «Zadie Smith on Her Former Student Raven Leilani's Debut Novel». Harpers Bazaar, 04-08-2020.
* ↑ «2020 Kirkus Prize» (en anglès). Kirkus Reviews. [Consulta: 23 gener 2021].
* ↑ «Raven Leilani Wins the 2020 Center for Fiction First Novel Prize» (en anglès americà). The Center for Fiction. [Consulta: 2 març 2021].
* ↑ Beer, Tom. «National Book Critics Circle Presents Awards» (en anglès). Kirkus Reviews, 25-03-2021. [Consulta: 29 març 2021].
* ↑ «Dylan Thomas Prize: New Yorker Raven Leilani wins accolade». BBC News, 13-05-2021. [Consulta: 14 maig 2021].
* ↑ «VCU Cabell First Novelist Award» (en anglès). firstnovelist.vcu.edu. [Consulta: 27 juliol 2021].
* ↑ Leilani, Raven. «When I Left My Faith, I Went to Comic Con». Esquire, 23-07-2020.
* ↑ Leilani, Raven. «Luster (excerpt)». The Cut, 03-08-2020. [Consulta: 27 agost 2020].
* ↑ Leilani, Raven. «Turning My Back on the Faith that Saved Me». Vogue, 04-08-2020.
* ↑ Leilani, Raven. «Hard Water». Cosmonauts Avenue. Arxivat de l'original el 2020-08-10.
* ↑ Leilani, Raven The Yale Review, 107, 4, 20-01-2020, pàg. 40–50. DOI: 10.1111/yrev.13555.
* ↑ Leilani, Raven. «Airplane Mode». SmokeLong Quarterly, 28-01-2019.

## Enllaços externs

* Raven Leilani Baptiste - Lloc web oficial